એફડીસી દવાઓ એ હોય છે જેને બે કે તેથી વધારે દવાઓનું મિશ્રણ કરીને બનાવવામાં આવે છે. આવી દવાઓ વિશે લાંબા સમયથી દેશમાં વિવાદ ચાલતો રહ્યો હતો. સંસદની એક સમિતિએ પણ આવી દવાઓ વિશે સવાલ ઉઠાવ્યો હતો. સમિતિનું કહેવું હતું કે આવી દવાઓ ઉચિત મંજૂરી વગર તેમજ અવૈજ્ઞાનિક રીતે બનાવવામાં આવે છે. આમાં ઘણી એન્ટીબાયોટિક દવાઓનો પણ સમાવેશ થાય છે. આવી દવાઓને ઘણા રાજ્યોની સરકારોએ પોતાની રીતે મંજૂરી આપી દીધી હતી એટલે તે વેચાતી રહી. કેન્દ્ર સરકાર આનો વિરોધ કરતી હતી. એનું કહેવું છે કે કોઈ પણ નવી એલોપેથિક દવાને મંજૂરી આપવાનો રાજ્ય સરકારોને અધિકાર નથી.